MJD ออกหุ้นกู้ 800 ลบ.ขายกองทุน-รายใหญ่ 26-28 ส.ค.นี้ ระดมเงินซื้อที่ดินลงทุนโครงการใหม่
MJD ออกหุ้นกู้ 800 ลบ.ขายกองทุน-รายใหญ่ 26-28 ส.ค.นี้ ระดมเงินซื้อที่ดินลงทุนโครงการใหม่
MJD ออกหุ้นกู้ 800 ลบ.ขายกองทุน-รายใหญ่ 26-28 ส.ค.นี้ ระดมเงินซื้อที่ดินลงทุนโครงการใหม่
16 ส.ค. 2562

บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 2/2562 มูลค่าไม่เกิน 800 ล้านบาทอายุ 2 ปี ครบกำหนดไถ่ถอนปี 2564 มีอัตราดอกเบี้ยคงที่ร้อยละ 6.70 ต่อปี ชำระดอกเบี้ยทุกๆ 3 เดือนตลอดอายุหุ้นกู้
บริษัทจะเสนอขายหุ้นกู้ดังกล่าวแก่ผู้ลงทุนสถาบันและ/หรือผู้ลงทุนรายใหญ่  ผ่านผู้จัดการการจัดจำหน่ายหุ้นกู้ คือ บล.โนมูระ พัฒนสิน บล.โกลเบล็ก และ บล.เคจีไอ (ประเทศไทย) ในระหว่างวันที่ 26-28 ส.ค.62
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ เพื่อใช้ในการลงทุนซื้อที่ดินที่มีศักยภาพตามแผนธุรกิจ และสำรองสำหรับการลงทุนโครงการใหม่ โดยเงินทุนที่ได้รับจะนำไปใช้ภายในระยะเวลา 1 ปี ส่วนที่เหลือจะใช้เป็นเงินทุนหมุนเวียนในบริษัท และ/หรือชำระหนี้ระยะสั้น